jkorsvik/nowiki_second_scrape_merged huggingface dataset:
Elke Erb

Elke Erb (født 1938) er en tysk forfatter og oversetter.


== Biografi ==
Erb ble født i Rheinbach i Nordrhein-Wesfalen som en av tre døtre til den marxistiske litteraturviteren Ewald Erb (1903–1978). Hun er den eldre søster av forfatteren Ute Erb. Familien reiste fra Vest-Tyskland til Halle (Saale) i 1949. Etter abitur i 1958 studerte hun pedagogikk, historie og tysk ved universitetet i Halle. Etter studiene arbeidet hun i Mitteldeutscher Verlag, et partiforlag, i Halle. Hun led av psykiske problemer, men dro i 1966 til Øst-Berlin som frilans skribent. I DDR tilhørte hun et regimekritisk miljø i Prenzlauer Berg.Diktsamlingen Skärvor, senare, er utkommet på svensk.


== Referanser ==
Chilioesthetus

Chilioesthetus er en slekt av biller som hører til familien kortvinger (Staphylinidae). De er ganske små og spinkle biller som lever på fuktige steder.


== Utseende ==
Små, spinkle, brunrøde kortvinger, gjerne rundt 2 millimeter lange. Hodet er stort og flatt, fasettøynene er ganske små, runde. Antennene har en tydelig kølle, kjevne (mandiblene) er slanke og sigdformede. Dekkvingene er ganske korte, og beina er korte og spinkle.


== Levevis ==
Billene kan finnes på bakken på litt fuktige steder i skog.


== Utbredelse ==
Gruppen er utbredt i Chile og Australia.


== Systematisk inndeling ==

Ordenen biller (Coleoptera)
Underordenen Polyphaga
Overfamilien åtsel- og rovbiller (Staphylinoidea)
Familien kortvinger (Staphylinidae) Latreille, 1802
Underfamilien sumpkortvinger (Euaesthetinae)
Stammen Austroesthetini Cameron, 1944
Slekten Chilioesthetus Saíz, 1968Chilioesthetus cekalovici Puthz, 2008
Chilioesthetus ernstjuengeri Puthz, 1995
Chilioesthetus gracilis Puthz, 2008
Chilioesthetus lacinifer Puthz, 2008
Chilioesthetus lorenae Saíz, 1968
Chilioesthetus marcelae Saíz, 1968


== Referanser ==


== Eksterne lenker ==
(en) Chilioesthetus i Encyclopedia of Life 
(en) Chilioesthetus i Global Biodiversity Information Facility 
Chilioesthetus – detaljert informasjon på Wikispecies
Maria Dyrhol Sandvik

Maria Dyrhol Sandvik (f. 1987) er en norsk journalist. Siden 2018 har hun vært ansatt som politisk journalist i Klassekampen.Sandvik kommer fra Gursken på Sunnmøre og har studert sammenliknende politikk ved Universitetet i Bergen.


== Referanser ==
Ctenomastax

Ctenomastax er en slekt av biller som hører til familien kortvinger (Staphylinidae). De er ganske små og spinkle biller som lever på fuktige steder.


== Utseende ==
Små, spinkle biller, gjerne rundt 2 millimeter lange, ofte gulbrune. Hodet er stort og flatt, fasettøynene er ganske små, runde og sitter nær bakkanten av hodet. Antennene har en tydelig kølle. Brystskjoldet (pronotum) er ganske lite, gjerne med en lengdefure i midten. Dekkvingene er ganske korte, og beina er korte og spinkle.


== Levevis ==
Billene kan finnes på bakken på litt fuktige steder i skog.


== Utbredelse ==
Slekten er utbredt i Middelhavsområdet.


== Systematisk inndeling ==

Ordenen biller (Coleoptera)
Underordenen Polyphaga
Overfamilien åtsel- og rovbiller (Staphylinoidea)
Familien kortvinger (Staphylinidae) Latreille, 1802
Underfamilien sumpkortvinger (Euaesthetinae)
Stammen Euaesthetini Thomson, 1859
Slekten Ctenomastax Kraatz, 1870
Ctenomastax asiaticus Puthz, 1988
Ctenomastax hummleri Bernhauer, 1913
Ctenomastax kiesenwetteri Kraatz, 1870
Ctenomastax mirei Orousset, 1990
Ctenomastax pharaonum J.Sahlberg, 1908
Ctenomastax stussineri Bernhauer, 1913
Ctenomastax varicolor Fauvel, 1900


== Referanser ==


== Eksterne lenker ==
(en) Ctenomastax hos Fossilworks 
Ctenomastax – detaljert informasjon på Wikispecies 
Foto av sumpkortvinger
Tyrannomastax

Tyrannomastax er en slekt av biller som hører til familien kortvinger (Staphylinidae). De er ganske små og spinkle biller som lever på fuktige steder.


== Utseende ==
Små, spinkle biller, gjerne rundt 2 millimeter lange. Hodet er stort og flatt, fasettøynene er ganske store og flate. Kjevene (mandiblene) er lange, smale og sigdformede uten tenner. Antennene har en tydelig kølle. Brystskjoldet (pronotum) er avrundet, bredest foran midten, oftest litt lengre enn bredt med to skarpe lengdefurer. Dekkvingene er ganske korte (betydelig kortere enn pronotum), rundede, og beina er korte og spinkle.


== Levevis ==
Billene kan finnes på bakken på litt fuktige steder i skog.


== Utbredelse ==
Slekten er endemisk for Madagaskar.


== Systematisk inndeling ==

Ordenen biller (Coleoptera)
Underordenen Polyphaga
Overfamilien åtsel- og rovbiller (Staphylinoidea)
Familien kortvinger (Staphylinidae) Latreille, 1802
Underfamilien sumpkortvinger (Euaesthetinae)
Stammen Stenaesthetini Bernhauer & Schubert, 1911
Slekten Tyrannomastax Orousset, 1988 Tyrannomastax excelsus Orousset, 1988
Tyrannomastax hova Orousset, 1988


== Referanser ==


== Eksterne lenker ==
(en) Tyrannomastax i Global Biodiversity Information Facility 
Tyrannomastax – detaljert informasjon på Wikispecies
Sunius

Sunius er en gruppe (slekt) av biller som hører til underfamilien smalkortvinger (Paederinae) i den store familien kortvinger (Staphylinidae).


== Utseende ==
Små, slanke kortvinger. Hodet er stort og avsnørt fra kroppen ved en smal «hals». Dette er imidlertid ikke så utpreget som hos mange andre smalkortvinger.


== Levevis ==
Noen av artene lever i huler.


== Systematisk oversikt ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien smalkortvinger Paederinae Fleming, 1821
Stammen Lathrobiini
Slekten Sunius Stephens, 1833


=== Liste over artene ===


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. [1]


== Eksterne lenker ==
(en) Sunius – oversikt og omtale av artene i WORMS-databasen 
(en) Sunius i Encyclopedia of Life 
(en) Sunius i Global Biodiversity Information Facility 
(no) Sunius hos Artsdatabanken 
(sv) Sunius hos Dyntaxa 
(en) Sunius hos Fauna Europaea 
(en) Sunius hos Fossilworks 
(en) Sunius hos ITIS 
(en) Sunius hos NCBI 
Sunius – detaljert informasjon på Wikispecies
Aleksandr Terentjev

Aleksandr Vasiljevitsj Terentjev (født 19. mai 1999) er en russisk langrennsløper som debuterte i verdenscupen i januar 2019.Han vant sin første verdenscupseier da han vant sprint klassisk i Ruka 26. november 2021. 
Han vant U23-verdenscupen sesongen 2021/22.


== Referanser ==


== Eksterne lenker ==
(en) Aleksandr Terentjev – Olympics.com 
(en) Aleksandr Terentjev – Olympedia 
(en) Aleksandr Terentjev – FIS (langrenn)
Brigitte Kronauer

Brigitte Kronauer (1940–2019) var en tysk forfatter. Hun levde og arbeidet fra 1974 i Hamburg. Hun mottok blant annet Georg Büchner-prisen og var fra 1988 medlem av Deutsche Akademie für Sprache und Dichtung.Før forfatterkarrieren, studerte hun en kort periode germanistikk og sosiologi, før hun i åtte år arbeidet som lærer i en mindre skole, med flere klassetrinn i et klasserom (Zwerg- und Gesamtschule). Hennes produksjon omfattet hovedsakelig romaner. Ingen av hennes romaner var per 2021 oversatt til norsk.


== Referanser ==
Germaneren

Germaneren var en norsk ukeavis og «kamporgan» for Germanske SS Norge (GSSN), en nazistisk, pangermanistisk organisasjon som ble oppretta under andre verdenskrig i Norge og ga ideologisk og militær skolering. GSSNs propagandaavis ble utgitt i Oslo fra juli 1942 til mai 1945. Sammen med tidsskriftet Ragnarok representerte bladet en mer venstreorientert og partikritisk retning innen Nasjonal Samling (NS), det norske fascistpartiet før og under krigen.


== Historikk ==
Avisa til Germanske SS Norge ble utgitt første gang 25. juli 1942, samme dag som organisasjonen ble stifta. Til å begynne med kom bladene ut annen hver uke, siden én gang i uka.
Formelt var journalisten og NS-ordføreren Hans S. Jacobsen (1901-1980) ansvarlig redaktør for Germaneren ut året 1942. Den faktiske redaktøren var imidlertid Egil Kristian Holst Torkildsen (1916-1979). 1. oktober 1943 ble frontkjemperen Per Pedersen Tjøstland (1918–2004) ansatt som redaksjonssekretær og overtok høsten 1944 som bladets siste redaktør.Antall abonnenter skal ha gått fra vel tusen i september 1942 til over 9000 høsten 1944.Ifølge historiker Øystein Sørensen var bladet «det mest kritiske, opposisjonelle og frittalende organet i NS-sammenheng under okkupasjonen», prega av kritikk av den nasjonale linja, korrupsjon i NS og det som ble sett på som en kapitalistisk tendens i NS. Avisa ble dermed et radikalt opposisjonsorgan som sto i et motsetningsforhold til den kristenkonservative, mer moderate og norskorienterte politikken til NS-ledere som Vidkun Quisling, Rolf Jørgen Fuglesang og Gulbrand Lunde.Siste nummer av Germaneren kom 5. mai 1945 og brakte en nekrolog over Adolf Hitler som «var falt for Tyskland på sin kommandoplass i Rikskanselliet, kjempende mot bolsjevismen til siste åndedrag».


== Referanser ==
Oslobanken

Oslobanken ble etablert i juni 1984 etter initiativ fra Jan G. Breivik og sammen med 30 andre stiftere fra næringsliv og kulturliv fra Oslo og Akershus.
Banken var den første nye forretningsbank i Norge på 37 år, og banken ble godt mottatt i markedet gjennom en offentlig emisjon som ble overtegnet.Banken ble sammen med mer enn 80 % av forretningsbankene i Norge rammet av bankkrisen (1988–1992) i kjølvannet av krakket i aksjemarkedene i oktober 1987.
Banken var den siste forretningsbanken i Norge som gikk inn og ble overtatt av staten i 1992. Bankens ulike aktiva ble splittet opp og solgt; kapitalmarkedsdelen var starten på det som idag er Pareto, Handelsbanken kjøpte inn-og utlån og kunsten ble solgt på auksjon gjennom Grev Wedels Plass Auksjoner.
Bankens første adm. dir var bankens initiativtaker Jan G. Breivik som gikk av etter 4 år i 1988 etter en uenighet med styret.


== Referanser ==
Stillerom

Et stillerom er et rom, typisk på et kontor, laget med tanke på for stillhet ved å skjerme støy fra eller mot omgivelsene. De er ofte små og laget for en person, og skiller seg for eksempel fra møterom som typisk er større og har plass til flere personer. Stillerom har blitt beskrevet som nødvendige i kontorlandskap i tillegg til telefonrom og møterom. Det har blitt foreslått at et kontorlandskap bør ha ett stillerom per seks ansatte.


== Bruk ==
Et stillerom kan både skjerme mot støy fra omgivelsene og skjerme omgivelsene for støy fra inne på stillerommet.


=== For konsentrasjon ===
I den første betydningen er stillerommet et sted for stillhet hvor man kan oppholde seg uten forstyrrelse fra andre, for eksempel for å utføre konsentrasjonsarbeid, arbeid av konfidensiell art eller annet arbeid som krever spesiell konsentrasjon. Et eksempel på bruk kan være dersom man sitter i et støyete kontorlandskap og har arbeid som krever konsentrasjon.
Det er også eksempler på at stillerom har blitt satt opp i små private hjem (se også furtebu).


=== For støyende arbeid ===
I den andre betydnningen kan stillerommet brukes for å skjerme omgivelsene fra støyende arbeid. Dette kan for eksempel være aktuelt dersom en person i et kontorlandskap skal ha et videomøte, og særlig dersom møtet er lengre eller denne personen skal ha en aktiv rolle i møtet. I denne sammenhengen skilles det ofte mellom et stillerom og møterom; et stillerom brukes som regel når én person i lokalet skal ha en lengre samtale, mens møterom brukes når det er flere møtedeltakere i samme lokale.


== Andre betydninger ==

Stillerom kan i noen sammenhenger, avhengig av kontekst, brukes som eufemisme for spesielle typer rom. Bønnerom betegnes noen ganger som «stillerom». Ammerom betegnes også noen ganger som «stillerom». Stillerom eller hvilerom kan også betegne et «sanserom», for eksempel for terapi av slagrammede eller demente.Stillerom kan også vise til et «fristed» eller et sted hvor man kan hvile og la tankene fly. I noen tilfeller blir det satt opp egne stillerom hvor man kan sørge.


== Se også ==
Bibliotek
Sikkerhetsrom
Tilfluktsrom


== Referanser ==
Evelise Veiga

Evelise Maria Tavares da Veiga (født 3. mars 1996) er en portugisisk friidrettsutøver som konkurrerer i tresteg.I 2021 representerte hun Portugal i tresteg under Sommer-OL 2020 arrangert i Tokyo der hun ble slått ut i kvalifisering etter å ha hoppet 13,93 m som var ny nasjonal rekord.


== Referanser ==


== Eksterne lenker ==
(en) Evelise Veiga – Olympedia 
(en) Evelise Veiga – World Athletics
Leyanis Pérez

Leyanis Pérez Hernández (født 10. januar 2002) er en cubansk friidrettsutøver som konkurrerer i tresteg.I 2021 var hun påmeldt for Cuba i tresteg under Sommer-OL 2020 arrangert i Tokyo, men deltok ikke øvelsen.


== Referanser ==


== Eksterne lenker ==
(en) Leyanis Perez – Olympedia 
(en) Leyanis Perez – World Athletics
Nadia Eke

Nadia Eke (født 11. januar 1993) er en ghanesisk friidrettsutøver som konkurrerer i tresteg.I 2021 representerte hun Ghana i tresteg under Sommer-OL 2020 arrangert i Tokyo der hun ble slått ut i kvalifisering etter ikke å fått noe gyldig hopp.


== Referanser ==


== Eksterne lenker ==
(en) Nadia Eke – Olympedia 
(en) Nadia Eke – Commonwealth Games Federation 
(en) Nadia Eke – World Athletics
Omikron (andre betydninger)

Omikron er en bokstav i det greske alfabetet.
Omikron eller Omicron kan også referere til

SARS-CoV-2 Omikron-varianten, en variant av COVID-19
Omicron (film), italiensk film fra 1963
Omicron (veps), en vepseslekt
Omicron Hill, en fjelltopp i Alaska, USA
Omikron: The Nomad Soul, et dataspill


== Se også ==
Omikronpapillomavirus, en virusslekt
Alle artikler som starter med «omikron»
Veldre prestegjeld

Veldre prestegjeld var et prestegjeld tilhørende Hamar domprosti i Hamar bispedømme i Den norske kirke. Det omfattet Veldre sogn i Ringsaker kommune i Hedmark fylke, og hovedkirken var Veldre kirke. 


== Historikk ==
Veldrúm sókn (norrønt) har sin opprinnelse fra kristningen av landet.Ved kgl. res. 8.1.1925 med virkning fra 1.1. 1925 ble Ringsaker prestegjeld delt i tre: Ringsaker, Veldre og Brøttum, hvert svarende til soknet med samme navn.Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.Veldre prestegjeld og dets sogn er nå en del av Ringsaker kirkelige fellesråd underlagt Hamar domprosti.


== Referanser ==


== Eksterne lenker ==
Prestegjeld og sogn i Hedmark
Gnathymenus

Gnathymenus er en slekt av biller som hører til familien kortvinger (Staphylinidae). De kan kjennes på lang og smal, mer eller mindre sylindrisk kroppsform og nokså kort bein. Disse billene lever på bakken der den smale kroppsformen hjelper dem å ta seg lett fram mellom løvstrø og røtter.


== Utseende ==
Små, slanke biller, mer eller mindre sylindrisk kroppsform. De fleste artene er mer eller mindre gul- eller brunaktige. Hodet er ganske stort, mer eller mindre firkantet, og skilt fra brystskjoldet (pronotum) ved en tydelig, smal "hals". Fasettøynene er ganske små og antennene tynne. Brystskjoldet (pronotum) er mer eller mindre hjerteformet. Dekkvingene er omtrent så lange som brystskjoldet, omtrent parallellsidige. Bakkroppen er lang og mer eller mindre sylindrisk, oftest kraftig punktert. Beina er ganske korte.


== Levevis ==
Smalkortvingene er bakkelevende rovdyr som særlig finnes på litt fuktige steder.


== Utbredelse ==
Slekten er utbredt i Mellom- og Sør-Amerika.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien smalkortvinger, Paederinae Fleming, 1821
Stammen Paederini Fleming, 1821
Understammen Dolicaonina Casey, 1905
Slekten Gnathymenus Solier, 1849


=== Liste over artene ===


== Referanser ==


== Eksterne lenker ==
(en) Gnathymenus i Global Biodiversity Information Facility 
(en) Gnathymenus hos NCBI 
Gnathymenus – detaljert informasjon på Wikispecies 
Kortvinger – Tree of life. (engelskspråklig)
Gammelnormannisk

Gammelnormannisk (engelske betegnelser: Old Norman, eller Old Northern French eller Old Norman French; fransk: Ancien Normant, rllrt Ancien Normaund), var en av mange  langues d'oïl- (gammelfranske) dialekter.  


== Beskrivelse ==
Den ble talt i regionen som senere ble kalt Normandie og spredte seg til England, Sør-Italia, Sicilia og Levanten.  Den var en forløper ril normannisk, medregnet de insulære dialekter (som for eksempel jèrriais) så vel som anglo-normannisk.
Gammelnormannisk var et viktig språk i fyrstedømmet Antiokia under korsfarernes styre i Levanten.Gammelnormannisk inneholdt gammelnorske låneord som var ukjente i andre gammelfranske dialekter fra samme tid.Til tross for den umiskjennelige tilstedeværelse av mange leksemer lånt fra gammelnorsk, er det lite i gammelnormanniskens syntaktiske og grammatiske struktur som har preg fra dette språket. Det totale antall lån fra gammelskandinavisk er estimert til 200 ord, hvis vi inkluderer toponymiske appellativer (egennavn på toponymi) – fortsatt levende i gammelnormannisk som vanlige navn for noen – og deres avledninger. Mye av dette lexikon benyttes på fransk, for det meste tekniske termer fra eldgammel sjøfart. 
Sktifter fra den Jersey-fødte dikteren Wace (født ca. 1115, død ca. 1183) er blant de få nedtegnelser av gammelnormannisk som er blitt bevarte. En annen er den lange hagiografien Vie de saint Alexis, kanskje fra 104, eller kanskje fra 1090.


== Referanser ==


== Litteratur ==
Gaston Paris et Léopold Pannier: La Vie de saint Alexis : poème du XIe siècle et renouvellements des XIIe, XIIIe et XIVe siècles, publiés avec préfaces, variantes, notes et glossaire, Paris, A. Franck, coll. « Bibliothèque de l'École des hautes études. Sciences philologiques et historiques 7 », 1872.
Christopher Storey: Saint Alexis. Étude de la langue du manuscrit de Hildesheim, suivie d'une édition critique du texte d'après le manuscrit L avec commentaire et glossaire, Paris, Droz, 1934. Repris avec quelques modifications dans La Vie de saint Alexis, Genève - Paris, Droz - Minard, coll. «Textes littéraires français » 148, 1968.
Mario Eusebi: La Chanson de saint Alexis, Modène, i Mucchi, coll. « Studi, testi e manuali, nuova serie » 2, 2001.
François Zuffere: La Chanson de saint Alexis. Essai d'édition critique de la version primitive avec apparat synoptique de tous les témoins, Abbeville, F. Paillart, Société des anciens textes français 116, 2020
Body Count

Body Count er et amerikansk heavy metal band som ble dannet i Los Angeles rundt 1990 av gitaristen Ernie C og vokalisten Ice-T. Ice-T frontet bandet, og hadde ved platedebuten i 1992 allerede skapt seg et navn som soloartist.


== Kontrovers rundt «Cop Killer» ==
Debutalbumet var både seriøst og humoristisk. Tekstene var samfunnskritiske og fulle av ironiske hyperboler. Politivold, særlig mot svarte, var emnet for låten «Cop Killer». Låten ble tolket som en oppfordring til drap av politibetjenter. Albumet ble trukket tilbake og gjenutgitt uten låten. Låten er heller ikke tilgjengelig på strømmetjenester.


== Album ==
Body Count (1992)
Born Dead (1994)
Violent Demise: The Last Days (1997)
Murder 4 Hire (2006)
Manslaughter (2014)
Bloodlust (2017)
Carnivore (2020)


== Referanser ==


== Eksterne lenker ==
Offisielt nettsted 
(en) Body Count (musical group) – kategori av bilder, video eller lyd på Commons 
(en) Body Count på Apple Music 
(en) Body Count på Discogs 
(en) Body Count på MusicBrainz 
(en) Body Count på Spotify 
(en) Body Count på Songkick 
(en) Body Count på Last.fm 
(en) Body Count på AllMusic
Hard Target

Hard Target en en amerikansk actionfilm fra 1993, i regi av John Woo (hans første amerikansk film). Tillatt fra 15 år i Norge.


== Handlingen ==
I New Orleans vandrer den arbeidsløse sjømannen Chance Boudreaux rundt på jakt etter arbeid. Natasha Binder er også på søken, og det etter sin forsvunne far. Hennes undersøkelser viser at han er blitt offer for en forbryterliga som bruker mennesker som brikker i et spill på liv og død. Byens politi, som er i streik, er lite villige til å hjelpe, og hun leier derfor Chance som livvakt og etterforsker.
Snart er de begge med i en livsfarlig jakt...


== Medvirkerne ==
Jean-Claude Van Damme: Chance Boudreaux
Yancy Butler: Natasha Binder
Lance Henriksen: Emil Fouchon
Arnold Vosloo: Pik van Cleef
Kasi Lemmons: Det. Marie Mitchell
Chuck Pfarrer: Douglas Binder
Wilford Brimley: Onkel Douvee
Willie C. Carpenter: Elijah Roper
Sven-Ole Thorsen: Stephan
Eliott Keener: Randal Poe
Robert Apisa: Mr. Lopacki
Ted Raimi: Mann på gata


== Eksterne lenker ==
(en) Hard Target på Internet Movie Database 
(no) Hard Target hos Filmfront 
(sv) Hard Target i Svensk Filmdatabas 
(da) Hard Target i Danmark Nationale Filminstitut 
(fr) Hard Target på Allociné 
(nl) Hard Target på MovieMeter 
(en) Hard Target på AllMovie 
(en) Hard Target på Turner Classic Movies 
(en) Hard Target på Rotten Tomatoes 
(en) Hard Target på Metacritic
Formerfaget

Formerfaget var et håndverksfag knyttet til jernverk og jernstøperier. Virksomheten inngikk også i andre fag, som for eksempel gjørtlerfaget. Fagets innhold var å lage støpeformer i sand som ble brukt til å lage ulike gjenstander i støpejern. Formeren arbeider i støpesand, en spesiell type finkornet sand. Formeren bruker en rekke forskjellige redskaper, men fagets ikoniske redskaper er en S og noe som likner en murerskei. 
Formeren kan arbeide helt på frihånd og forme sanda med sine redskaper. Men det vanligste er å bruke en støpemodell i tre som lager avtrykk i sanda. Siden 1700-tallet har formeren arbeidet med lukkede støpeformer, "overkassesystemet" som det kalles. En støpeform består av to deler som kan monteres nøyaktig sammen, en underkasse og en overkasse. Arbeidet begynner med en åpen støpeform, og underkassen fyllt med støpesand. Støpemodellen (vanligvis av tre) trykkes halvveis ned i sanda som jevnes ut. Deretter støes et "slipplag" over. Overkassen (uten lokk) monteres og fylles med støpesand. Så tas overkassen forsiktig av, og slipplaget skal da gjøre at sanda lett lar seg splitte. Støpemodellen fjernes forskiktig og så bruker formeren sitt verktøy til å lage åpninger i støpesanda slik at flytende jern lett kan renne inn og luft slippe ut. Så monteres igjen de to kassene sammen. De ferdige støpekassene settes på rekke og rad i støperiet. I et støperi gjøres selve støpingen en eller to ganger i uken. 
En ferdig gjenstand består oftest av flere ulike deler som må støpes hver for seg. 
På et jernstøperi er formerne den største gruppen fagarbeidere eller håndverkere.
Formerne hadde eget fagforbund innen LO.


== Referanser ==
Lionheart (film)

Lionheart er en amerikansk film fra 1990 med Jean-Claude Van Damme i hovedrollen. Filmen ble regissert av Sheldon Lettich.


== Handling ==
Van Damme spiller Lyon, en soldat i Fremmedlegionen, som får beskjed om at broren hans er alvorlig skadet i USA. For å kunne dra til USA må Lyon desertere. Han bruker sine erfaringer fra Fremmedlegionen til å klare seg underveis, og skaffer penger til flukten ved å delta i slåsskamper for betaling. Han kommer seg omsider til  L.A., der broren ligger på sykehus. Men broren dør av skadene, og Lyon bestemmer seg for å gjøre alt som står i hans makt for å hjelpe brorens familie.


== Om filmen ==
En alternativ tittel på filmen er A.W.O.L., som er en militær forkortelse for «Absent Without Leave», det vil si en person som har tatt ulovlig permisjon eller desertert.
Filmen er spilt inn  i Jean i Nevada, i Los Angeles og New York. Den hadde verdenspremiere i Argentina den 1 mars 1990. Norsk aldersgrense er 15 år.


== Rolleliste (utvalg) ==
Jean-Claude Van Damme – Lyon Gaultier
Deborah Rennard – Cynthia
Harrison Page – Joshua
Lisa Pelikan – Helene
Ashley Johnson – Nicole
Brian Thompson – Russell


== Referanser ==


== Eksterne lenker ==
(en) Lionheart på Internet Movie Database 
(sv) Lionheart i Svensk Filmdatabas 
(da) Lionheart i Danmark Nationale Filminstitut 
(da) Lionheart i Danmark Nationale Filminstitut 
(fr) Lionheart på Allociné 
(nl) Lionheart på MovieMeter 
(en) Lionheart på AllMovie 
(en) Lionheart på Turner Classic Movies 
(en) Lionheart på Rotten Tomatoes 
(en) Lionheart på Metacritic